Wangberg reddet U21-gutta på overtid
Thomas Drage scoret Norges første mål etter 65 minutter. Da hadde Dejan Lazarevic allerede gitt Slovenia ledelsen, og samme mann gjorde det igjen etter 84 minutter. Det så ut til å gå mot en fortjent Slovenia-seier, men Wangberg kriget altså inn en utligning i grevens tid. Rosenborg-spilleren gjør seg klar til en ny eliteseriesesong med hardere konkurranse om plassen. U21-kollega Stefan Strandberg ble nemlig nylig hentet til Trondheim fra Vålerenga, og er ventet å utgjøre stopperduo med danske Jim Larsen. Men ikke om det er opp til Wangberg. Strandberg sto selv over u21-samlingen for å restituere seg etter et tretthetsbrudd i ryggen.
Simen Wangberg kriget inn 2-2 på overtid da U21-gutta møtte Slovenia på bortebane i kveld.